
Për shpronsëimin për interes publik të pasurive të paluajtshme, të cilat preken nga ndërtimi i varrezave publike në Bashkinë e Shkodrës

Në mbështetje të nenit 100 të Kushtetutës dhe të neneve 5 pika 1, 20 dhe 21 të ligjit nr.8561, datë 22.12.1999 "Për shpronësimet dhe marrjen në përdorim të përkohshëm të pasurisë pronë private për interes publik", me propozimin e Ministrit të Punëve Publike dhe Turizmit, Këshilli i Ministrave

V E N D O S I:

1.Shpronësimin për interes publik të pasurive të paluajtshme  të pronarëve, që preken nga ndërtimi i varrezave publike në Bashkinë e Shkodrës.
2. Shpronësimi të bëhet në favor të Bashkisë së Shkodrës.
3. Pronarët e pasurive të paluajtshme që shpronësohen të kompensohen në vlerë të plotë, sipas listës që i bashkëlidhet këtij vendimi për sipërfaqen prej 20 000 m2 tokë arë, në shumën e përgjithshme prej 9 600 000 (nëntë milionë e gjashtëqind mijë) lekësh.
4. Ky fond të përballohet nga fondet e programit të investimeve publike, zëri "investime për shpronësime", miratuar për Ministrinë e Punëve Publike dhe Turizmit.
5. Shpenzimet për realizimin e procedurave të shpronësimit dhe kompensimit të jenë në ngarkim të Bashkisë së Shkodrës, kërkuesit për shpronësim, në shumën 115 000 (njëqind e pesëmbëdhjetë mijë) lekë.
6. Shpronësimi të fillojë dhe të përfundojënë periudhën 10 deri më 30 nëntor 2001.
7. Pagesa e pronarëve të shpronësuar të kryhet nga Bashkia e Shkodrës.
8. Ngarkohen Ministria e Punëve Publike dhe Turizmit dhe Prefektura e Qarkut të Shkodrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Ilir Meta


Lista emërore e pronarëve që do Të shpronësohen për zgjerimin e varrezave publike Bashkia Shkodër

	Nr
	Emri, atësia, mbiemri
	Sipërfaqja
m2
	Çmimi
lek/m2
	Vlera në
lekë

	1
	Vat Nik Boshi
	1900
	480
	912000

	2
	Gjovalin Rrok Vukelaj
	2600
	480
	1248000

	3
	Mark Mhill Pjetri
	4000
	480
	1920000

	4
	Mhill Kolë Pjetri
	2400
	480
	1152000

	5
	Fran Kolë Pjetri
	4400
	480
	2112000

	6
	Ali Cuf Mehmetaj
	4700
	480
	2256000

